ROMÂNIA

**JUDEŢUL SUCEAVA**

# **MUNICIPIUL CÂMPULUNG MOLDOVENESC**

## PRIMAR

1. Nr.............. din .........2024

REFERAT DE APROBARE

la proiectul de hotărâre privind aprobarea contribuției anuale a U.A.T. Municipiului Câmpulung Moldovenesc, în calitate de membru fondator al Asociației de dezvoltare intercomunitară (ADI) ,,*ECO-TRANSPORT CÂMPULUNG MOLDOVENESC-SADOVA*", pe anul 2024, în cuantum de 6000 lei

 Asociația de dezvoltare intercomunitară (ADI) ,,ECO-TRANSPORT CÂMPULUNG MOLDOVENESC-SADOVA" reprezintă forma legală de realizare a parteneriatului pentru dezvoltarea transportului public local între UAT Municipiul Câmpulung Moldovenesc și UAT Comuna Sadova.

Asociația a fost creată în scopul organizării, autorizării, gestionării, finanțării, exploatării, monitorizării și controlului funcționării serviciului public de transport local în cele două unități administrative.

Potrivit art.23 alin.(2) din Statutul Asociației de dezvoltare intercomunitară (ADI) ,,ECO-TRANSPORT CÂMPULUNG MOLDOVENESC-SADOVA", aprobat prin Hotărârea Consiliului Local nr.59 din 30 mai 2024, la propunerea Consiliului Director se înființează un aparat tehnic finanțat din resursele Asociației, necesar pentru desfășurarea activităților ca autoritate de autorizare a transportului public local în cele doua localități asociate.

Astfel, în ședința Asociației din 3 octombrie 2024, reprezentanții localităților fondatoare au stabilit ca susținerea activității să se facă prin contribuția financiară a UAT Municipiul Câmpulung Moldovenesc , ca principal beneficiar al serviciului public de transport local, sub forma unei contribuții anuale de 6000 lei, care să acopere cheltuielile de înființare și funcționare a unui aparat tehnic în cadrul Asociației.

 În sensul celor menționate, prin adresa Asociației de dezvoltare intercomunitară (ADI) ,,ECO-TRANSPORT CÂMPULUNG MOLDOVENESC-SADOVA" nr.32558/10.10.2024, având anexată Hotărârea Adunării Generale a Asociaților, a fost înaintat spre aprobare Consiliului Local al Municipiului Câmpulung Moldovenesc cuantumul propus al contribuției anuale.

Având în vedere cele expuse, vă prezint spre dezbatere și aprobare prezentul proiectul de hotărâre.

**PRIMAR,**

**Negură Mihăiță**